Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: A 10/2002. (III. 5.) HM rendelet 99. §-ának (3) bekezdése szerint a speciális elõmeneteli rend alá tartozó beosztást
Paragraph Index: 274

10. Az értékelõ elöljárójának döntése (14. pont): Az értékelõ elöljáró az értékelés áttanulmányozása és a humán vezetõ javaslata alapján dönt az értékelés jóváhagyásáról vagy soron kívüli minõsítésrõl, alkalmasságvizsgálat elrendelésérõl. Akinek elõmenetele csak az éves teljesítményértékelések alapján történik, és adott évben elõmenetelre tervezhetõ, továbbá az értékelés során „Elõmenetelre tervezhetõ” értékelést kapott, úgy anyaga felterjesztésre kerül az illetékes Elõmeneteli Bizottsághoz. Ha az összesített pontszám nem érte el tisztesek esetében a 29 pontot, tisztek, zászlósok és tiszthelyettesek esetében a 41 pontot, az elöljáró kezdeményezi az értékelt minõsítését vagy alkalmassági vizsgálatát. (Azok esetében, akik minõsítésre kötelezettek a minõsítést, akik nem kötelezettek minõsítésre azok esetében az alkalmassági vizsgálatot.) Döntését szövegesen kell indokolnia.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes